ชีวิตชาวไร่ของคลาร์กสัน
บทที่ 2 เลี้ยงแกะ
พื้นที่ส่วนใหญ่ในไร่ผมไว้ใช้ปลูกพืช
แต่ไม่ใช่ทั้งหมด
พื้นที่เกือบ 759 ไร่เป็นเช่นนี้ เป็นธรรมชาติ
รกร้าง
และเต็มไปด้วยหญ้าที่หายาก ดอกไม้
และผึ้ง
ไร่ส่วนนี้เป็นระบบนิเวศและหลากหลาย
ยั่งยืนและดีต่อภาวะโลกร้อน
เดฟรา ซึ่งก็คือกระทรวง...
อะไรสักอย่าง
อาหาร และชนบท
มอบเงินให้ผม
เพื่อไม่ให้ปลูกพืช
ผมแค่ต้องตัดหญ้าปีละครั้งเท่านั้น
และนั่นทำให้ผมเกิดความคิดหนึ่ง
แทนที่จะใช้เครื่องตัดหญ้า
ทำไมเราไม่ใช้แกะแทน
แกะทำให้ทุกอย่างดูดีและเรียบร้อย
อึของมันเป็นปุ๋ยให้ดิน แถมผมสามารถขายลูกแกะทำกำไร
เป็นแผนธุรกิจอันชาญฉลาด
ผมคือเจ้าสัวอลัน ชูการ์ใส่รองเท้าบูตชัดๆ
เมื่อตัดสินใจแล้วว่าจะเลี้ยงแกะ
ผมก็ไปตลาดใกล้ๆ เพื่อซื้อแกะ
และก็มีปัญหาทันที
ผมจับต้นชนปลายไม่ถูกเลย
งงไปหมด ไม่รู้ว่า...
พวกนี้เหมือนกันกับพวกนี้ไหม
เข้าใจแล้วละว่าแม่ผมรู้สึกยังไง เวลาท่านไปหาซื้อรถ
มันดูเหมือนกันเปี๊ยบ
หรือพ่อผม
เวลาท่านฟังเพลงป็อป
สไปซ์เกิลส์ เลด เซปพลิน ฟังเหมือนกันหมดสำหรับท่าน
คนที่จะมาแนะแนวผมเรื่องแกะนี้
คือเควินจากสมาคมแกะแห่งชาติ
ซึ่งเป็นที่รู้จักกันขำๆ ในชื่อเอ็นเอสเอ
มีสถาบันกระทิงฟรีเชียนไหมเนี่ย
อย่างเอฟบีไอ ซีไอเอ กับเอ็นเอสเอ
ผมคงบอกอะไรไม่ได้มาก
เอ็นเอสเอ ชื่อเจ๋งมาก
คุณเคยเลี้ยงแกะมาก่อนไหม
ไม่
คุณอยากได้อะไรที่ดูแลคุณ เหมือนที่คุณดูแลพวกมัน
ใช่ แต่นี่เป็นแกะตัวเมียทั้งนั้นใช่ไหม
ใช่
งั้นถ้าผมซื้อแกะ 80 ตัว...
ครับ
ผมต้องใช้แกะตัวผู้กี่ตัว
แปดสิบตัวเหรอ
คุณจะซื้อตัวเดียวก็ได้
แต่อาจมีความเสี่ยง ถ้ามันมีปัญหา
แต่มันต้อง...
ใช่ ฉะนั้นผมคงจะเผื่อมีปัญหา และซื้อไปสองตัว
อะไรนะ แปลว่าแกะตัวผู้หนึ่งตัว จะปฏิสนธิกับแกะตัวเมีย 40 ตัว
ใช่ ง่ายๆ เลยล่ะ ใช่แล้ว
ไม่ใช่งานที่แย่นัก
ในเวลาอันสั้นด้วย
แล้วเราต้องตัดสินใจว่า แกะตัวเมียแบบไหนดีที่สุด
สิ่งที่คุณเห็นตรงนี้คือ
แกะพันธุ์ผสมนอร์ทคันทรี
แกะพันธุ์ผสมนอร์ทคันทรีเป็นแกะที่ดี ที่จะดูแลคุณเช่นกัน
มันเป็นแม่พันธุ์ที่ดี
ให้นมเยอะ ลูกดก
ติดลูกค่อนข้างง่ายและดี
และไม่เลวสำหรับการเริ่มต้น...
นอร์ท ใช่ งั้นก็นอร์ทคันทรี
นอร์ทเฟซ นอร์ทคิน
แกะพันธุ์ผสมนอร์ทคันทรี
อ้อ
จากนั้นเราต้องตัดสินใจว่า แกะพันธุ์ผสมนอร์ทคันทรีตัวไหนดีที่สุด
คุณได้แคตตาล็อกหรือยัง
อ้อ ยัง
ไม่นะ
คุณต้องมีแคตตาล็อกที่มีรายการ
จะได้เห็นว่ามันเป็นแกะอะไร อยู่ตรงไหน
นี่แกะที่ฝึกกับรั้วไฟฟ้าแล้ว
คุณมีรั้วไหม
ก็ไม่เชิง
- ไม่มีเหรอ งั้นคุณจะล้อมมันยังไง - กำแพง
- มันกระโดดข้ามกำแพงได้ - ไม่ได้หรอก
- กำแพงสูงแค่ไหน - ประมาณนี้
แทบไม่ใช่เม็กซิโกสินะ
เควินยืนยันว่า
แกะพันธุ์ผสมนอร์ทคันทรีเป็นแกะที่สงบมาก
แต่ตอนที่พวกมันเข้ามาในวงประมูล
มีหลักฐานบางอย่างแสดงให้เห็นว่าไม่จริง
แต่อย่างน้อยผู้นำการประมูลก็เข้าใจง่าย
แค่พยักหน้าเป็นครั้งคราว ก็ดูเหมือนว่าผมกำลังซื้อของ
ราคา 133 134 134.5
และใช่เลย
ได้แล้ว
เมื่อสิ้นสุดการขาย ผมจ่ายเงินไปตั้ง 11,000 ปอนด์
แต่มองในแง่ดี ตอนนี้ผมเป็นเกษตรกรเลี้ยงแกะ
มี 30 40 50 60 78 ตัว
แกะ 78 ตัว ครบแล้ว
เพราะเควินบอกผมไว้ว่า พวกแกะกระโดดข้ามกำแพงได้
ผมจึงต้องจ่ายอีก 2,700 ปอนด์
เพื่อซื้อรั้วไฟฟ้าแบบประกอบเอง
พวกเขาต้องการให้ผม
เดินรอบแปลงพร้อมกับสายนี้สามรอบ
ผมไม่เดินหรอก
ให้ตาย ผมฉลาดจริงๆ
เอาละ แบบนี้หรือเปล่า
สีเขียว นั่นคือพื้น ใช้ได้
สีแดง
หนีบไปที่รั้ว
แล้วนี่หนีบไปที่แบตเตอรี่
เอาละนะ
อาจจะใช่
ไอ้บ้า
งี่เง่า
เอาละ แบบนั้น
เอาละ เอาละนะๆ
ครั้งนี้จะเปิดสวนสัตว์ได้
เมื่อการประกอบรั้วนี้เสร็จสมบูรณ์แล้ว
ผมก็พร้อมที่จะรับแกะฝูงใหม่ของผม
โอ้โฮ
พวกมันมากันแล้ว
ดูนั่นสิ
และตรงเข้ามาในโรงแรมของผม
ไชโย
- แค่นั้นเองเหรอ - แค่นั้น
- พวกมันจะชอบใจไหม - ดูชอบใจนะ
พวกมันชอบใจแน่
เราต้องทำอะไรเป็นอย่างแรก ถ่ายพยาธิเหรอ
ถ่ายพยาธิเป็นอันดับแรก ใช่
และดูแลพวกมัน
พวกมันจะได้รับการดูแล
- ขอบคุณมากครับ - ครับ
รักษาตัว ขอบคุณครับ เดินทางปลอดภัย
- ขอให้สนุกกับพวกมัน - แน่อยู่แล้ว
ที่จริงเป็นเรื่องที่ดีนะ
ดีมากๆ ที่ได้พิงประตูรั้ว
มองดูแกะฝูงใหม่ของผม
หลังจากขับรถแทรกเตอร์สองสามวัน
ผมก็กลับไปหาแกะ เพื่อเริ่มงานใหญ่งานแรกของผม
สวัสดี แกะ
เอาละ พื้นที่แปลงนี้
ที่มีแกะอยู่ข้างใน ตอนนี้เต็มไปด้วยขี้แกะที่มีเชื้อโรค
เพราะแกะถูกถ่ายพยาธิ
พยาธิออกมา
และตอนนี้ผมต้องรื้อรั้วไฟฟ้าออก
แล้วไปสร้างใหม่ที่อื่น
แล้วค่อยย้ายแกะเข้าไปในแปลงนั้น
การย้ายแกะนั้น ปกติจะใช้สุนัขเลี้ยงแกะ
แต่ผมไม่มี ผมจึงคิดวิธีอื่น
บินขึ้น
ขึ้น
ลง
หมุน หมุน
โดรนนี้พิเศษตรงที่
มันถูกออกแบบมาให้ค้นหาและช่วยชีวิต
มันเลยมีลำโพง
ซึ่งสามารถสื่อสารไปยัง นักไต่เขาและนักปีนเขาที่หลงทาง
แต่ผมปรับเปลี่ยนมัน เพราะผมจะใช้เป็นโดรนเลี้ยงแกะ
พร้อมนะ
มันบินไปมา ต้อนแกะ เห่าใส่พวกแกะ
พวกแกะคิดว่าเป็นเสียงหมาในอากาศ
เอาละ
ไปต้อนแกะกัน
สมัยนี้สุนัขเลี้ยงแกะที่เก่งมากๆ
จะมีราคาถึง 20,000 ปอนด์
และคุณจะยังใช้มันไม่ได้ จนกว่ามันคุ้นเคยกับคุณ
โดรนนี้แค่ 2,500 ปอนด์
และมันคุ้มค่าเงิน
ดูสิ มันได้ผล
ดูสิ
ใช่ เร็วเข้า เข้าประตูรั้วมาๆ
พวกมันกำลังไปที่ประตูรั้ว ไปที่ประตูรั้ว
โดยที่ลิซ่าแฟนผมไม่ได้ช่วย
พวกมันกระโดดได้
ผมต้อนพวกมันไปในทิศทางที่ถูกต้อง
ไปสิ ไปเลย
ไชโย ดีมาก
ภายในเวลาเพียง 25 นาที ผมก็ชำนาญการเลี้ยงแกะ
เจเรมี คุณกำลังไปเร็วเกินไป ฉันหยุดพวกมันไม่ให้เข้าหมู่บ้านไม่ได้
ตายละ บ้าจริง
ให้ตาย ใจเย็นๆ
พับผ่า... หยุดทีเถอะ
ขึ้นไปตรงนั้น
แล้วโดยที่ทีมงานทำภาพยนตร์ไม่ช่วย...
เร็วเข้า
ในที่สุดผมก็ต้อนพวกมัน เข้าไปในแปลงใหม่สำเร็จ
ผมแทบจะหัวใจ...
พวกมันวิ่งเร็วขนาดไหน โดรนนี่ดีนะ
อย่างที่คุณรู้ ผมเป็นนักกีฬาขั้นเทพ
และวิ่งได้เร็ว แต่วิ่งตามแกะไม่ทัน
ฉันประหลาดใจมาก ไม่คิดว่าจะเป็นแบบนั้น
- รั้วนั่นมีไฟฟ้าไหม - ฉันจะไม่เช็กหรอกนะ
ดึงขึ้นมา ดึงหญ้าขึ้นมากำหนึ่ง
ก็ได้ๆ
- และถ้าคุณแตะส่วนปลาย... - ค่ะ
คุณจะรู้สึกบางอย่างเบาๆ
โอ้ มี มีไฟฟ้า
โง่จริงๆ
- มีไฟฟ้า - เล่นอย่างนี้ใช่ไหม
ฉันจะเอาคืน
โอย เป็นงานหนักจริงๆ
ถึงผมจะเหนื่อยมาก แต่ผมก็ต้องกลับไปขับรถแทรกเตอร์ต่อ
และไม่ได้ดูแกะอีกเป็นเวลาสองวัน
โอ้ ไม่นะ มีตัวหนึ่งขาเป๋
โอ้ ไม่ ตรงนั้น ดูสิ
ใช่ ขาซ้ายหน้าวางไม่ลง
โอ้ มีสองตัวที่ขาเป๋ มีสองตัวที่ขาเป๋
พวกมันขาเป๋ได้ยังไง
นี่เป็นแปลงที่อันตรายน้อยที่สุด ทำไมพวกมัน...
ผมเป็นห่วงมาก ผมกลับไปที่ออฟฟิศ
และพยายามวินิจฉัยปัญหาด้วยตัวเอง
ซึ่งน่าขยะแขยงมาก
โอย ไม่นะ
ช่องคลอดหย่อนคล้อย ปากมดลูกยาน
ต่อมน้ำนมปะทุ และเต้านมอักเสบอย่างรุนแรง
โอย ไม่นะ ผมไม่อยากต้องรับมือกับมัน
แต่ผมอยากรู้ว่าทำไมมันถึงเดินกะเผลก ไม่ใช่...
พวกมันไม่ได้กะเผลก เพราะช่องคลอดระเบิด
หนังสือเล่มนั้นพูดถึงแต่ช่องคลอดของแกะ
ปัญหาที่พบบ่อยในเท้า คอดด์
"บริเวณแผลปรากฏอยู่บนกีบ
"การติดเชื้อแพร่กระจายอยู่ด้านใต้เขา และลงไปที่นิ้วเท้า
"เขาแยกตัวและหลุดออก และมี...
"โอ้ ขนร่วงต่อเนื่อง"
ทำไมแกะถึงเป็นโรคธรรมดาๆ ไม่ได้
ผมจนปัญญา
ถึงจะมีค่าใช้จ่าย ผมก็ต้องโทรตามสัตวแพทย์เดลวิน
- สวัสดีครับ - ครับ
- ขอบคุณที่มา - ไม่เป็นไร
- ขาเป๋สี่ตัวเหรอ - ใช่ครับ
นึกว่ามีแค่สองตัว
ไม่ใช่ พวกมันมีอาการบวมนิดหน่อย
- เห็นได้ว่าเลือดออก - เลือดนี่
ใช่ ผมว่าเราจะต้องพ่นยาปฏิชีวนะให้มัน
และเราจะฉีดยาเพื่อระงับความปวด
ผมมีแกะแค่ 78 ตัวและทำให้สี่ตัวขาเป๋
อย่าโทษตัวเองเลย ผมว่า...
ผมว่าคุณไม่จำเป็นต้องห่วงนัก
โอเค ผมจะให้คุณพ่นยาปฏิชีวนะ
- ครับ - ค่ายาเท่าไหร่ งานนี้เท่าไหร่
แค่ให้ผมพอรู้คร่าวๆ
ผมจะคิดตัวเลขแล้วคูณสองนะ แล้วค่อยว่ากัน
สองสามวันต่อมา หลังจากที่กินทุกอย่างในแปลงใหม่แล้ว
พวกแกะจะต้องถูกย้ายอีกครั้ง
และครั้งนี้ผมค้นพบว่า
แกะเป็นสัตว์ที่ป่วยง่ายที่สุดในโลก
และยังดื้อที่สุดอีกด้วย
พวกมันไม่สนโดรนแล้ว ดูสิ
มองไปที่... มองข้างบนสิ หมา... หมาดุ
แล้วด้วยเหตุผลอะไรก็ไม่ทราบ...
ไม่! อย่าทำแบบนั้น ตายละ บ้าจริง
เฮ้ย!
เห็นชัดว่าเวลาชื่นมื่นจบลงแล้ว
ไม่ ทางนี้ เร็วเข้า
เฮ้ย ไปผิดทางอีกแล้ว
อย่างกับพวกมันรู้สึกได้ว่าผมเป็นมือใหม่
ไม่นะ พวกมันกำลังกลับไป พวกมันนี่...
โอย ให้ตายเถอะ
และพวกมันจะใช้ประโยชน์ จากตรงนั้นให้มากที่สุด
ตายละ พับผ่า... หยุดเถอะนะ
- เอาละ - เรียบร้อยไหม
เรามาอยู่ที่นี่กลางดึก
ต้อนแกะ อีกแล้ว
แกะ!
เวรเอ๊ย
ไม่ๆ ไม่ๆ
ต้องการคนช่วย
ไม่นะ ไม่ๆ ไม่
ช่างมัน ไปอยู่ในแปลงนั้น ให้โดนรถชนเลย อย่างกับฉันจะสน
โอย โคตรเกลียดแกะเลย ผมโคตรเกลียดพวกมัน
รอไม่ไหวที่จะได้กินพวกมัน รอไม่ไหวแล้ว
นอกจากความอวดดีปากเคี้ยวจับๆ แล้ว
พวกแกะยังเป็นสุดยอดทำลายล้าง
บ้าชะมัด
แต่การทำลายข้าวของไม่หยุดหย่อนนี้
ทำให้ชายแสนดีในท้องถิ่น ที่ชื่อเจอรัลด์มีงานทำ
สวัสดี เจอรัลด์
ผมชอบคุยกับเขา ถึงแม้ว่าส่วนใหญ่แล้ว
ผมก็ไม่แน่ใจว่าเราคุยเรื่องอะไรกัน
เป็นยังไงบ้าง
ครับๆ
อ๋อ ครับๆ
เจอรัลด์ต้องดูแลกำแพงความยาว 64 กม. ผมจึงปล่อยให้เขาทำไป
ดูแลตัวเองนะ แล้วเจอกัน
แล้วผมก็กลับไปเลี้ยงแกะ
เท่าที่ผ่านมา พวกแกะกินน้ำจากแหล่งน้ำชั่วคราว
แต่ตอนนี้ผมอยากให้รางน้ำทิ้งร้าง
ที่มีอยู่ทั่วไร่กลับมาใช้งานได้อีกครั้ง
เอาละ...
อย่างไรก็ดี เมื่อผมเปิดก๊อก...
กลับไม่มีน้ำไหล
เวร
ผมรู้สึกเหมือนเป็นฌอง เดอ ฟลอเรตต์ ผมจึงเริ่มสืบสวนหาต้นตอ
เอาละ ข่าวดีคืออเล็กซ์เพื่อนผม ซึ่งทำไร่อยู่ตรงนี้
ได้ให้แผนที่จากปี 1922 นี้แก่ผมมา
แผนที่แสดงท่อประปาทั้งหมด ที่อยู่บนพื้นที่ซาร์สเดน
และนี่คือส่วนหนึ่งของมัน
มันลงมาจากท่อนั้น
แปลว่ามีท่อประปาเก่าแก่เชื่อมต่อกัน
อยู่ทั่วไร่นี้
เห็นชัดว่าสิ่งที่ต้องทำอันดับแรกคือ ดูว่าท่อเหล่านั้นยังอยู่หรือไม่
และเอลลิส ช่างภาพทีมงานและดรูอิดนอกเวลา
แนะนำให้ผมลองทำนายน้ำ
นิ้วโป้งอยู่ข้างบน
แล้วคุณแค่ปล่อยมันสบายๆ หลักๆ ก็แค่ทำแบบนั้น
เพื่อตามใจเขา ผมพูดว่า ผมจะเดินถือไม้แขวนเสื้อของเขา
แต่เมื่อผมเดินผ่านรางน้ำ ที่เต็มไปด้วยน้ำฝน...
ดูสิ
แปลกมาก
ดู... ดูสิ
น่าอัศจรรย์มาก
ดรูอิดยังบอกด้วยว่าเมื่อลวดไขว้กัน
ผมจะอยู่เหนือท่อพอดี
เอาแล้วไง
ดู... ดูนี่สิ
ใช่แล้ว นี่ตรงกับที่เขียนไว้ในแผนที่ ว่าจะมีท่อเป๊ะๆ
หลังจากใช้เวทมนตร์เช็กแล้วว่ายังมีท่ออยู่
ผมก็คิดว่าต้องมีแท็งก์ส่งน้ำที่ไหนสักแห่ง
และตามหลักเหตุผลแล้ว มันจะต้องอยู่บนพื้นที่สูง
สมเหตุสมผลว่ามันจะอยู่บนนี้
เพราะนี่คือจุดที่น่าจะสูงสุดของไร่
เราปั๊มน้ำจากลำธารขึ้นมา
ถึงที่นี่ แล้วให้แรงโน้มถ่วงพาน้ำ กลับลงไปที่รางน้ำทั้งหลาย
และมันก็ไม่... เดี๋ยวนะ
เดี๋ยวก่อน
โอเค กลิ่นมันแย่มากเลย
โอเค สิ่งที่เรามีตรงนี้คือแท็งก์น้ำ ประมาณ 4,000 แกลลอน
ในนี้มีท่อต่อเข้ามา
และสูงขึ้นมาประมาณสองฟุต มีท่อต่อออกไป
เพื่อดูว่าแท็งก์นั้น ส่งน้ำไปตามท่อและรางน้ำหรือไม่
ผมต้องส่งน้ำผ่านแท็งก์
ผมจึงโทรตามคนแถวนั้นที่มีถังปั๊มน้ำ
เลส
เขาโอเค เขากำลังเพลิน กับเครื่องทำนายน้ำอยู่ตรงนั้น
เมื่อต่อถังปั๊มน้ำ เข้ากับสิ่งที่ดูเหมือนท่อส่งน้ำแล้ว
เราก็เริ่มปั๊มน้ำ
ไปละ รีบโดดขึ้นรถโดยเร็ว
แล้วผมรีบลงเนินไป เพื่อดูว่าน้ำไปถึงรางน้ำหรือไม่
ใช่แล้ว เรากำลังแข่งกับแรงโน้มถ่วง
น่าจะมีคนทำรายการทีวี ที่รถแข่งกับของแปลกๆ นะ
ใช้งานได้
แล้วผมก็กลับไปรายงานข่าวดีให้พวกหนุ่มๆ
แรงโน้มถ่วงได้ผล
- ใช่ - เรารู้ว่าแรงโน้มถ่วงได้ผล...
ท่อก็ยังดี
ท่อก็ดี
เครื่องจักรใต้ดินทำงาน และแรงโน้มถ่วงทำงาน
- ใช่ - ปัญหาหลักที่ผมมองเห็นตอนนี้คือ...
เยี่ยม แต่นี่ไม่ใช่วิธีแก้ปัญหาถาวร
เราต้องหาวิธีเติมแท็งก์นั้นให้เต็ม
โดยไม่ต้องใช้ถังปั๊มน้ำ ที่วางไว้หลังรถกระบะ
ใช่
น่าเสียดายที่งานนั้นจะต้องรอไปก่อน
เพราะมันถึงเวลาที่แกะตัวเมียจะต้องทำลูก
และคนที่มีแกะตัวผู้มาถึงแล้ว
นั่นคือ... แกะตัวผู้อยู่นั่น
แกะตัวผู้
หวัดดี เด็กๆ เป็นไงกันบ้าง
หน้าที่ของเขาคือทำให้แกะปฏิสนธิ และเขาชื่อพอร์กสแมน
นั่นแหละ ใช้ได้แล้ว
นี่คือแกะซัฟฟอล์กพันธุ์แท้
พวกมันจู่โจมรุนแรงไหม
ไม่เลย มันอยู่เงียบๆ เหมือนหนู
เร็วเข้า มาออกมา ไม่ต้องอาย
ให้ตาย ผมเพิ่งเห็นอัณฑะของมัน
ชอบไหมล่ะ
ห้อยต่องแต่งเลยเนอะ
ใช่ นี่จะเป็นฤดูผสมพันธุ์แรกของพวกมัน
- พวกมันยังซิงๆ - มันยังซิง
งั้นเหรอ เพราะจริงๆ นะ เพื่อ...
ผมไม่อยากลามก
แต่แกะตัวผู้คือ "อขอ." อุปกรณ์ขนย้ายอัณฑะ
สิ่งที่ผมซื้อจริงๆ คืออัณฑะสองลูก
ใช่ มันคือเครื่องผลิตลูก
- ใช่เลย - แกะนี่แต่ละตัวจะผลิต
- สเปิร์มเป็นพันๆ ตัวต่อวัน - ใช่
มันจะผสมพันธุ์กับแกะวันละสามสี่ตัวสบายๆ
แล้วคุณพอร์กสแมนก็แนะนำ ให้ผมทดลองของที่ซื้อมาใหม่
ผมจะต้องล้วงมือเข้าไปให้รอบ
อือ คุณอยากวัดขนาดเส้นรอบวงเหรอ
นี่ไม่ใช่สิ่งที่ผมคิดว่าจะทำเช้านี้
ใช่ ฉันรู้ๆ
เอาละ ต้องถือถุงอัณฑะไว้ข้างบน
มันดีและเป็นอิสระ เคลื่อนไหวดีใช่ไหม
- อัณฑะดีและเป็นอิสระไหม - ไม่แน่ใจ
ผมไม่มีอะไรให้เปรียบเทียบ
ผมไม่เคยลูบอะไรที่มีขนาดเท่านี้มาก่อน
เอาละ ถุงอัณฑะ 38 เซนติเมตร
มันเขียนว่าระหว่าง...
แกะตัวผู้ส่วนใหญ่ วัดได้ระหว่าง 30-40 เซนติเมตร
- งั้น 38 ก็ดีน่ะสิ - 38 ดี เกือบใหญ่สุด
เอาละ เราจะวัดแกนะ ขอโทษที
รู้อยู่แล้วว่า การศึกษาภาครัฐจะมีประโยชน์สักวัน
เอาละ นี่มัน... เราวัดได้...
- เอาละ ฟังนะ - ตัวนี้กี่เซนติเมตร
ผมไม่อยากทำให้ตัวใดตัวหนึ่งขายหน้า
- โอเค ใหญ่กว่าเหรอ - ตัวนี้ใหญ่กว่าหนึ่งเซนติเมตร
ใหญ่กว่าหนึ่งเซนติเมตร อ๋อ คุณไม่อยากบอกมัน
ถ้าเราถูกวัดแล้วใครไปพูดว่า
"ของคุณใหญ่กว่า" คุณคงอับอายขายหน้า
ผมคงอับอายขายหน้า
- คุณกำลังย้อนกลับไปสมัยเรียน - ใช่เลย
ผมปล่อยให้พวกแกะได้พักผ่อน
ผมไปขับรถแทรกเตอร์อีกนิดหน่อย...
แล้วสองวันต่อมา ก็ถึงเวลามีเซ็กส์
เอ้ยๆ พอแล้ว ลูกหมู
พอแล้ว ลูกหมู
เควินจากเอ็นเอสเอ และเจนนี่ สัตวแพทย์ชาวออสเตรเลีย
ตระเตรียมพวกแกะตัวเมีย
และขณะที่ทำ พวกเขาพบปัญหาในแกะสามตัว
ค่ะ ดูเหมือนจะมีฝีหนองนะ
ใช่
หลักๆ ก็คือต่อมน้ำนมใช้การไม่ได้
อย่างน้อยหนึ่งต่อมในแต่ละตัว
เป็นอะไรที่เราไม่อยากส่งไปให้ผสมพันธุ์
พวกมันยังตั้งท้องได้ไหม
ได้ แต่เพื่อสวัสดิภาพ เมื่อมันมีลูก
มันจะมีน้ำนมจำกัด
เพราะเรากำลังจะพาลีโอนาร์โดกับเวย์น เข้ามา ผมเรียกพวกมันอย่างนั้น
เวย์นจะไล่ตามแกะที่อายุมากกว่า
ลีโอนาร์โดจะไล่ตามแกะเอ๊าะๆ
เราต้องเอาแกะสามตัวนี้ ที่มีปัญหาออกใช่ไหม
พวกมันตั้งท้องไม่ได้
ค่ะ เราไม่อยากให้พวกมันอยู่กับแกะตัวผู้
ก่อนจะปล่อยเวย์นกับลีโอนาร์โดได้
เราจะต้องใส่อุปกรณ์พันธนาการให้พวกมัน
ตรงนี้ที่เรามีคือ
สายรัดที่เราจะใส่ให้แกะ...
แถวๆ นี้แบบนี้
เมื่อมันขึ้นคร่อมแกะตัวเมีย
นี่จะทิ้งรอยสีฟ้าไว้บนหลังแกะตัวเมีย
แล้วเราก็รู้ว่ามันปฏิสนธิแล้ว และทำกับตัวไหน
เพราะอีกตัวได้สีเหลือง
คุณจับตัวหนึ่ง ผมจับอีกตัวดีไหม
คุณพอร์กสแมนบอกว่า แค่ผมทำแบบนี้ พวกมันก็มาแล้ว
มาเร็ว
พวกมันรู้ว่าคุณจะจับมัน
รู้ว่าคุณทำตัวต่างไปจากปกติ
งานนี้ส่วนมากคือจิตวิทยาแกะ
คุณต้องคิดว่าพวกมันคิดยังไง
พวกมันคิดว่า "ฉันต้องมีเซ็กส์ ฉันต้องกินหญ้า"
ไม่ใช่ พวกมันคิดว่า "คนพวกนี้จะจับฉัน
"วิธีไหนดีที่สุดที่จะออกไปจากที่นี่" และเราทำให้มันเหนื่อยนิดๆ
ประตูรั้วไม้ของคุณแข็งแรงแค่ไหน
งั้นเรามาดูกัน
- มวยปล้ำแกะ - คุณต้องช่วยผมแล้วล่ะ
ผมรู้ บอกมาว่าต้องทำอะไร แล้วผมจะทำ
ดี
- เอาละ นี่ตัวไหน - ลีโอนาร์โด
- เอาละ ลีโอนาร์โดสีเหลือง - ลีโอนาร์โดสีเหลือง
เคยคิดจะจ้างคนเลี้ยงแกะ หรืออะไรที่จะทำงานให้คุณไหม
ดีกว่าโทรตามผมทุกครั้ง
ผมว่าพวกมัน ได้กลิ่นแกะตัวเมียแล้วล่ะ เจเรมี
ดี เราจะเปิดประตูรั้ว
ลมพัดไปทางนั้น พวกมันจะตามกลิ่นไป
ดูนี่นะ
ให้แกะตัวผู้สองตัวซึ่งไม่เคยมีเซ็กส์มาก่อน
อยู่กับแกะสาวพร้อมผสมพันธุ์ 75 ตัว อีกฝั่งหนึ่งของกำแพงนั้น
ผมว่ามันกำลังเริ่มแล้วล่ะ
เห็นไหม พวกมันเริ่มเดินวางท่า
ใช่เลย
ดูสิ พวกมันตื่นเต้นกันแล้ว
ผมรู้ ดูนั่นสิ ดูพวกมันวิ่งไป ดูพวกมันสิ
เรื่องของเรื่องคือเวลาที่พวกมันวิ่ง เข่ามันจะชนอัณฑะตัวเอง
โอ้ ดูพวกแกะสาวแก่สิ
ไง ใครอยากได้เครื่องดื่มไหม
เอสเปรสโซ่ มาร์ตินี่ มีใครอยากได้ไหม
โอ้ พวกมันเข้ากันแล้ว
ใช่
ให้ตาย พวกแกะสาวแก่ไม่รอช้า
พวกมันกำลังไล่ตามตัวผู้
นี่มันแฮชแท็กมีทูภาคพิสดาร
- นั่นไง มันขึ้นแล้ว - มันขึ้นแล้ว
- มันลงแล้ว - ไม่ มันลงแล้ว
เป็นการเริ่มต้นที่ผิด
มันเตะแกะตัวเมีย มันต้องมาจากรอเทอรัมแน่เลย
- ได้แล้ว - โอ้ มันได้แล้ว ดูสิ
ทำไมมันถึงเดินไปล่ะ
ไม่เคยเห็นท่านั้นใน กามสูตร เหรอ
ไม่ ท่าเข็นรถสาลี่
โดยทั่วไป ใช้เวลาทำนานแค่ไหน
ไม่นาน สองสามนาที
- ไม่มากกว่านั้น - สองสามนาทีเหรอ
ในใจผม ตอนนี้เราอาจจะหรี่แสงไฟ
เปิดเพลงของแบร์รี่ ไวต์ แล้วปล่อยให้เป็นหน้าที่ของพวกมัน
แต่เจนนี่เตือนผมว่า มีความรับผิดชอบที่สำคัญรออยู่
ปัญหาหลายอย่างเกิดขึ้นก่อนมันเริ่มมีลูก
ปัญหาอะไร
มันอาจมีปัญหา
กับการได้รับอาหารและพลังงาน ที่เพียงพอและปริมาณเหมาะสม
เพราะขณะที่ลูกแกะโต มันจะดันท้อง
ทำให้แม่แกะกินอาหารได้น้อยลง
แต่พวกมันใช้พลังงานมาก
เป็นปัญหาร้ายแรง
ที่คุณต้องรู้เมื่อพวกมันกินหญ้าพอแล้ว
พวกมันต้องอยู่ในสภาพร่างกายที่เหมาะสม จากนี้จนถึงมีลูก
- ซึ่งผมไม่รู้ - สำคัญมาก
สำคัญจริงๆ
เพราะถ้าแกะตัวเมียผอมแล้วมีลูก
คุณจะเจอปัญหาต่างๆ นานา
ทั้งหมดนี้แปลความได้อย่างเดียว
ผมจะต้องมีคนเลี้ยงแกะใช่ไหม
ผมว่าคุณควรมี ใช่
เอาละสิ ผมซื้อรถแทรกเตอร์มา แล้วก็ต้องหาคนขับ
- ซื้อแกะมา ตอนนี้ก็ต้องหาคนเลี้ยงแกะ - ใช่
ในที่สุดผมจะเจออะไรที่ผมทำได้
เมื่อตัดสินใจเรื่องนั้นแล้ว ก็ถึงเวลาที่ผมจะตัดสินใจอีกเรื่อง
ผมควรทำยังไงกับแกะตัวเมียสามตัว ที่ผสมพันธุ์ไม่ได้
เราจะทำยังไงกับแกสามตัว
เพราะแกท้องไม่ได้
เพราะถ้าแกท้อง...
ฉันรู้ เต้านมแกอักเสบหรืออะไรเทือกนั้น
และต่อมน้ำนมแกใช้การไม่ได้
เราจะทำยังไงดี
ผมปรึกษาเจนนี่เพื่อหาแรงบันดาลใจ
พวกมันอยู่ตรงนี้ไม่ได้ และเพราะเป็นแกะสาวสามตัว...
ผมจะเอาไปไว้ที่อื่น
มันเป็นสัตว์ที่ชอบอยู่ในฝูง ตามหลักแล้วมันจะอยากอยู่ในฝูง
และแกะสามตัวไม่ใช่ฝูง
มันอยากวิ่งร่วมกับแกะจำนวนมาก
ทำไมมันถึงไม่สามารถ อยู่ในคอกเล็กๆ สักแห่ง
ร่วมกับนกพิราบและกระต่าย
นั่นไม่ใช่...
- ความเป็นจริง... - ไม่ใช่สโนว์ไวท์
ความเป็นจริงของการเลี้ยงแกะ
มีอย่างเดียวสำหรับพวกมันและคุณก็รู้
พวกเขาจะต้องถูกคัดออก
หลังจากเผชิญกับทางเลือกที่ยากนั้น
ผมต้องต่อสู้กับสภาพอากาศอยู่สามสัปดาห์
พยายามเอาเมล็ดพันธุ์ของผมลงดิน
แล้วก็ถึงเวลาดูว่าการมีเซ็กส์ของแกะ ประสบความสำเร็จหรือไม่
นั่นเป็นหน้าที่ของเอลเลน คนเลี้ยงแกะคนใหม่ของผม
ดูวิธีที่เธอทำสิ แค่ผิวปาก
น่าทึ่งมาก
สวัสดีค่ะ
นั่นเป็นภาพที่อลังการที่สุดภาพหนึ่งเลย
ไงแก
ใช่ เด็กดี
แล้วตอนนี้พวกมันมีเบบี๋หมดหรือยัง
มี 74 ตัวถูกขึ้นคร่อมแล้ว
งั้นเหรอ
งั้นก็แค่ตัวหรือสองตัวเท่านั้น
- ค่ะ - ไม่มาก
รอยสีน้ำเงินซ้ำสองครั้ง มากพอๆ กับรอยสีเหลือง
- เวย์นใช่ไหม - ค่ะ
มันเซ็กส์จัดกว่าลีโอนาร์โด ดิคาปริโอ
ค่ะ
เวย์นคนดีคนเดิม
- พวกมันอยู่ในนั้น ดูสิ - ค่ะ
พวกแกนี่ตัณหาจัดนะ พวกแก
ดูพวกมันสิ มีสีหน้าภาคภูมิใจ
ขั้นต่อไป เราต้องแยกเวย์นกับลีโอ ออกจากฝูงแกะตัวเมีย
ถ้าคุณไปทางนั้นหน่อย
เราจะกระจายตัวและกางแขนออก
เดี๋ยว อยู่ไหน...
- ของใคร มันอยู่ไหน - คว้ารั้วนั่นที
- อะไรนะ - ช่วยคว้ารั้วนั่นหน่อย
แล้วดึงมันมาทางฉัน
- อย่างนั้นแหละ - จับได้แล้ว
ดีเลย เราได้ทั้งสองตัวแล้ว
- ใช่ - ทำได้ยังไงเนี่ย
ทักษะการเลี้ยงแกะของเอลเลน ไม่ต้องสงสัยกันเลย
ผมอยากจะพูดแบบเดียวกันได้ เกี่ยวกับการขับรถของเธอ
ทุกคน ใจเย็น
ใจเย็นๆ
- ผมชักชอบพวกมันแล้วสิ - คุณคุยกับพวกมันเหรอ
คุณรู้จักแกะสามตัวนั้น
- ที่มีกำหนดให้ถูกฆ่าไหม - ค่ะ
ผมชอบพวกมันมาก
พวกมันวิ่งควบมาเหมือนม้า คุณไปเลี้ยงม้า
ค่ะ
เราควรเอาแกะตัวผู้พวกนี้ออกไปก่อนมืด
เราจะใส่ในรถพ่วงแล้วย้ายมันไป
ให้ผมขับมาไหม เพราะว่า
ผมเพิ่งขับถอยหลังในที่แคบ
- และไม่ชนอะไรเลย - ดีมากค่ะ
ไม่เหมือนใครบางคน
ปัญหาถัดไปคืออาหาร
เอลเลนวิตกว่า แปลงต่างๆ ของผมมีหญ้าไม่พอ
ให้แกะตัวเมียที่ตั้งท้อง 74 ตัว
เท่าที่ดู ทุกแปลงดูเหมือนๆ กัน
ในนี้ไม่มีอะไรเลย
แต่ทั้งสองแปลงเขียวขจี
ค่ะ แต่ไม่ได้แปลว่าเป็นหญ้า
แล้วแปลงนั้นล่ะ
เอาละ ตรงนี้มีหญ้า เห็นไหม
แต่ยังมีไม่เยอะ
เราจึงจะต้องให้อาหารเสริมพวกแกะ...
- ด้วยหญ้าแห้งเหรอ - ด้วยหญ้าแห้ง
แล้วพวกมันต้องกินมากแค่ไหน
เรามีหญ้าแห้งมัดโต
ค่ะ พวกมันคงจะกินหมดวันละสองสามมัด
- ถ้าพวกมันหิว - ตายละ
- ค่ะ - ผมมีไม่เยอะขนาดนั้น
ราคาเท่าไหร่เหรอ ค่อนข้างแพงใช่ไหม
ใช่ค่ะ
หญ้าแห้งเป็นอีกหนึ่งอย่าง
ที่เพิ่มค่าใช้จ่ายการเลี้ยงแกะ ที่สูงขึ้นอย่างรวดเร็ว
แล้ววันรุ่งขึ้น เมื่อชาร์ลีผู้ร่าเริงแวะมา
เขาทำให้เห็นสถานการณ์เรื่องเงิน ชัดเจนขึ้น
พวกแกะเป็นไงบ้าง
ผมจ้างคนเลี้ยงแกะ
- คนเลี้ยงแกะเหรอ - ใช่
เธอจะมาเช็กพวกมันทุกวัน
- คุณมีแกะ 75 ตัวใช่ไหม - ใช่ ที่เหลืออยู่
- เหลือแกะตัวเมียใช่ไหม - ใช่
- และคนเลี้ยงแกะ - และแกะตัวผู้สองตัว ใช่
- เวย์นกับลีโอนาร์โด - เราจะมีแกะให้ขาย 130 ตัวใช่ไหม
ใช่
- แปลว่าเรามีแกะ 130 ตัวรวมลูกแกะ - ใช่ๆ
ลูกแกะตัวละ 65-70 ปอนด์
- งั้นก็ 7,800 ปอนด์ - 7,800
- งั้นถ้า... - เราจะได้แค่นั้นเหรอ
คุณจะได้แค่นั้น
แต่ผมจ่ายเธอมากกว่านั้น
กิจการแกะดูท่าทางจะไม่ทำกำไร
และผมต้องซื้อพวกแกะและแกะตัวผู้
คุณต้องล้อมรั้วพวกมัน...
คุณมีค่าจัดการแกะและค่าสัตวแพทย์
งั้นแกะจะทำให้ผมต้องจ่ายประมาณ...
เจ็ดพันถึงหนึ่งหมื่นปอนด์ต่อปี
- ในการเลี้ยงพวกมัน - ใช่ เพื่อตัดหญ้า
เป็นการตัดสินใจทางธุรกิจที่ไม่ดี
- ขอบคุณที่แวะมา - ยินดีมากครับ
พร้อมกับความหดหู่
ความเป็นจริง
ที่น่าตกใจคือ พวกแกะจะต้องใช้เงินมากขึ้นไปอีก
เพราะผมยังต้องทำการส่งน้ำให้เสร็จ
สิ่งที่ผมต้องการคือแหล่งน้ำ ที่สามารถใช้เติมแท็งก์
บนยอดเนินนั้น
งานคืบหน้าดีใช่ไหม เจอรัลด์
ผมจึงไปหาเจอรัลด์เพื่อขอคำแนะนำ
เขาอาศัยอยู่ในหมู่บ้านมา 72 ปี
เมื่อทุกอย่างชัดเจนแล้ว
ผมก็ค้นหาเพิ่มนิดหน่อย
และในไม่ช้าผมก็เจอน้ำพุในป่าแห่งหนึ่ง
เคเลบกับผมจึงต่อท่อจากน้ำพุ
ขึ้นไปที่ปั๊มใกล้อาคารของไร่
ในทางทฤษฎี เมื่อผมเปิดปั๊มน้ำในกล่องนั้น...
- เหรอ - ใช่
มันจะสูบน้ำขึ้นมาจากน้ำพุ
- ลำธารที่ด้านล่างเนินเขา... - ใช่
ขึ้นมาตรงนี้ แล้วเราก็ต่อมันเข้ากับท่อ
แล้วเราก็ต่อท่อ ไปยังรางน้ำต่างๆ ของแกะได้
- เข้าใจละ - นี่คือช่วงเวลาแห่งความจริง
- พร้อมไหม - พร้อม
เราไม่ได้ทำอะไรมาก
โอ้ นั่นไงล่ะ
ไงล่ะ
ดูสิ
เรามีน้ำแล้ว
ทีนี้สิ่งที่เราต้องทำคือ ทำให้มันขึ้นไปยังแท็งก์บนยอดเนิน
นั่นหมายถึงการใช้อุปกรณ์ติดรถแทรกเตอร์ ที่เรียกว่าตัวตุ่น
ซึ่งจะวางท่อใต้ดิน
แท็งก์อยู่บน...
- เห็นแนวต้นไม้นั่นไหม - เห็น
เห็นไหมว่ามีช่องว่าง พวกต้นไม้โน้นตรงขอบฟ้าไกลๆ
นั่นยาวขนาดไหน
- เกิน 1.6 กม. - 1.6 กม.เหรอ
แล้วท่อเมตรละเท่าไหร่
เมตรละหนึ่งปอนด์
เมื่อฝังท่อนี้แล้ว มันจะอยู่ได้พันปี
จริงๆ คุณจะคิดว่า นี่เป็นค่าใช้จ่ายสำหรับแกะหนึ่งปีไม่ได้
ผมไม่อยากให้คุณ ขับทับต้นผักกาดก้านขาวของผมด้วย
ผักกาดก้านขาวนั่นจะทำเงินให้คุณ มากกว่าแกะงี่เง่าพวกนี้
- อะไรกัน - ไม่ต้องสงสัยเลย
ขณะที่พระอาทิตย์คล้อยต่ำลง เราจึงหยุดคุยกัน
ต่อทุกอย่างเข้าด้วยกันแล้วเริ่มลงมือ
เอาละ เร็วเข้า ตัวตุ่น มาดูกันว่าจะได้ผลไหม
มันได้ผล
ใช้ได้
ดูนั่นสิ คุณเห็นมันแหวกดิน
ใส่ท่อลงไป แล้วก็วางดินกลับมารวมกันอีกครั้ง
หลังจากผมขับไป
มันฉลาดมาก
นี่เป็นอุปกรณ์ที่ดีมากๆ
- เจ๋งใช่ไหมล่ะ - ดีมากๆ
- คุณจ้องดูมันทั้งวันก็ได้ - ไม่ล่ะ
ถึงแม้ว่ารถแทรกเตอร์ของผมว่องไวมาก
และมีขนาดเหมาะสม
แต่เส้นทางบุกป่าฝ่าดงไปยังแท็งก์น้ำนั้น อันตรายมาก
โอ้ ผ่านฉลุย ไปเรื่อยๆ
ไปเรื่อยๆ ผ่านฉลุย
ให้ตาย
ผมไม่เคยขับเลยรั้วนี้โดยไม่ต้อง เลี้ยวแบบเดินหน้า ถอยหลัง เดินหน้า
ผ่านเถอะนะ
ไปเลย ผ่านฉลุย
นี่แปลว่าเมื่อเราต้องเปลี่ยนเครื่องม้วนท่อ
ผมก็เหนื่อยเกินกว่าจะลงจากห้องโดยสาร
ไม่เป็นไรหรอก คุณนั่งเฉยๆ
ผมนั่งแน่
- ตอนจบของซีรีส์นี้ใช่ไหม - ใช่
มันจะขึ้นว่า "ผู้ชายนั่งดูเกษตรกร...
"ดูคนงานไร่ของเขา"
จะเป็นแบบนั้น
เรียกว่าแบบนั้น
คุณนั่งดูผม
ดีกว่าถูกชน ไม่งั้นเราต้องใส่ไว้ในสมุดจดอุบัติเหตุ
สมุดจดอุบัติเหตุอะไร
ทุกไร่มีหนึ่งเล่ม
คุณไม่อ่านหนังสือนี่
ผมจะอ่านเล่มนั้น เพราะส่วนใหญ่มันเกี่ยวกับผม
ทุกไร่มีสมุดจดอุบัติเหตุเหรอ
ใช่ ถ้ามีดบาดนิ้วคุณ
คุณต้องใส่ไว้ในสมุดจดอุบัติเหตุ
ใครดู
อาชีวอนามัยและความปลอดภัย
แล้วทำไมไม่บอกว่าไม่มีอุบัติเหตุ
เพราะไม่มีใครเชื่อ
คิดดูสิ เกิดอุบัติเหตุกี่ครั้งในไร่
ตลอดเวลาเลย แต่เรายังไม่เคยเกิด
วันนี้มีดบาดนิ้วผม ต้องลงไว้ในสมุดจดอุบัติเหตุ
และมีแผลถลอกที่คิ้ว
- ต้องจดด้วยไหม - ใช่ ต้องจด
งั้นก็เป็นสมุดจดอุบัติเหตุไว้เตือนใจ
ในที่สุดเราก็เริ่มปีนขึ้น
บริเวณนี้ชันที่สุดในไร่
ไปเลยๆ สาวน้อย ขึ้นเนินนั้นไป ไปเลยๆ
เคเลบกำลังคุยกับรถแทรกเตอร์
เร็วเข้าๆ สาวน้อย เธอเป็นเครื่องจักร
เข้าไปในนั้น
รถแทรกเตอร์คันนี้ กำลังวางท่อยาว 150 เมตร
ลึกลงไปใต้ผิวดินหนึ่งเมตร
คันใหญ่ไปกะผีน่ะสิ
หลังจากปีนทางลาดที่ยากที่สุดแล้ว
เราก็หยุดพักหายใจ
บนนี้ดีเนอะ
- อากาศที่นี่บริสุทธิ์ - ใช่
- ดูวิวสิ - ใช่ วิวสวย
- อากาศ ทุกๆอย่าง - ดูนั่นสิ ดูสิ
เหตุผลที่ผมชอบการทำไร่ที่นี่คือ...
ผมนั่งบนรถแทรกเตอร์คันนั้น ในฤดูร้อน เวลาสามทุ่ม
ไฟต่างๆ เริ่มเปิด แล้วผมเห็นเกษตรกรแต่ละคน
ทำงานอยู่รอบๆ
ผมรู้ว่าผมคุยกับพวกเขาไม่ได้ แต่มันทำให้ผมรู้สึกดี
ผมรู้ว่าเขาโบกมือตอบ จากสองสามกิโลเมตรห่างออกไป
- แล้วคุณรู้เหรอว่าใคร - ผมรู้ว่าใคร
ผมรู้เรื่องรถแทรกเตอร์ของเขา และแรงม้า
ผมรู้ว่าเขามีเครื่องจักรอะไรอยู่ข้างหลัง
ฝนนั่นจะมาทางเราไหม
มาแน่
มันเหมือนฉากหนึ่งในโอคลาโฮมา
- อยู่ที่ไหนเหรอ - อเมริกา
เราทำงานจนดึกเพื่อวางท่อไปถึงแท็งก์
และเช้าวันรุ่งขึ้น เราออกไปเพื่อดูว่ามันได้ผลหรือไม่
นั่นเป็นข่าวดี
และในที่สุดเครื่องปั๊มน้ำสมัยวิกตอเรียใต้ดิน
ก็กลับมาทำงานเต็มที่อีกครั้ง
ผมตื่นเต้นมาก
ส่วนเรื่องแกะ...
ไม่สนใจ
นั่นอาจเป็นเพราะพวกมัน ได้รับความชุ่มชื้นที่ต้องการแล้ว
จากการเลียดิน
ดินชุ่มน้ำมาก
หรืออาจเป็นเพราะรั้วไฟฟ้ามีไฟอยู่
ซึ่งแปลว่ารางน้ำทั้งหมดมีกระแสไฟ
ให้ตาย การทำไร่นี่ซับซ้อนน่าดู
มันกำลังจะกลายเป็นเรื่องเศร้าอีกด้วย
เพราะถึงเวลาบอกลา เพื่อนขนฟูสามตัวของผม
ดูตัวนั้นตรงโน้น ที่กำลังกินอาหารเช้าเป็นมื้อสุดท้าย
มาเร็ว
อย่างนั้นแหละๆ
เอาเลย ขึ้นไป เอาเลย
เอาเลย
เร็วเข้า
ผมไม่รู้ว่าจะพูดหรือคิดอะไร
เกี่ยวกับภารกิจเช้านี้
แต่ผมเป็นเกษตรกรเลี้ยงแกะ นี่คือสิ่งที่เกษตรกรเลี้ยงแกะทำกัน
พาแกะไปที่ตลาด
พาแกะไปที่โรงฆ่าสัตว์
ในที่สุดผมก็มาถึงโรงฆ่าสัตว์
คัดออกสามตัวใช่ไหม
- แกะตัวเมียสามตัว ใช่ - ครับ
สิ่งที่ผมต้องการคือคำปลอบใจสองสามคำ
ว่าสิ่งที่ผมทำอยู่คือสิ่งที่ถูกต้อง
น่าเสียดายนะ เพราะมันเป็นแกะที่ดี ว่าไหม
ดีมาก
พวกนี้ทั้งหมดเลยเหรอ
ใช่ ทุกตัวก็ถูกคัดออก ใช่
แน่นอนว่าเกษตรกรตรวจมดลูกพวกมันแล้ว
มดลูกไม่ดีหรือไม่ก็ไม่มีฟัน มันเลยกินอาหารไม่ได้
แล้วเนื้อแกะส่วนใหญ่ส่งไปที่ไหน
ร้านอาหารอินเดีย ปากีสถาน และบังกลาเทศ
มีชุมชนขนาดใหญ่ในลอนดอนตะวันออก
ดี
ดูสิ ตัวนั้นดูเศร้ามาก
สุดท้ายแล้ว ตัวที่ไม่เหมาะสม
- ก็ต้องไปที่นี่ - พวกมันมี...
พวกมันผสมพันธุ์ไม่ได้ อยู่รวมกับฝูงไม่ได้
และไม่ใช่สัตว์เลี้ยง
ถูก
ผมจงใจไม่ตั้งชื่อให้พวกมัน ไม่พูดชื่อออกมา
ไม่ได้ๆ
ในออฟฟิศ เราต้องกรอกเอกสารทางการมากมาย
เรากรอกแบบฟอร์มไปแล้วอันหนึ่ง นี่มีอีกอัน
นี่คือใบอนุญาตเคลื่อนย้ายของคุณ
เราเก็บสำเนาไว้และส่งแผ่นนั้น กลับไปยังเดฟรา
แผ่นนี้เหมือนกัน...
- เข้าอเมริกาง่ายกว่านี้นะ - ใช่ คุณพูดถูก ใช่
เอกสารที่พวกเขาสร้าง
แล้วยังเหลือสิ่งที่ต้องทำอย่างสุดท้าย
ผมแค่จะบอกลาพวกมัน
อาจจะสายไปแล้ว
- อะไรกัน พวกมันไปแล้วเหรอ - ผมว่าอาจจะตายแล้ว
- พวกมันตายแล้วเหรอ - ใช่
ไปแล้ว ตายแล้วเหรอ
ใช่ ขึ้นสายพานไปแล้ว
โทษที
- เอาละ ขอบคุณอีกครั้ง - ขอบคุณครับ
โอเค
พวกแกะอยู่ในไร่ผมมาสามเดือนแล้ว
ส่วนใหญ่พวกมันเป็นปัญหาให้ปวดหัว
ไม่ๆ ไม่ๆ
และโดยรวมพวกมันแพงระยับ
ผมจะคิดตัวเลขแล้วคูณสองนะ
- ผมจะต้องมีคนเลี้ยงแกะใช่ไหม - ผมว่าคุณควรมี
เป็นการตัดสินใจทางธุรกิจที่ไม่ดี
แต่เจ้าพวกขี้โรค เซ็กส์จัด ก้าวร้าวพวกนี้
ได้นำความสุขมากมายมาสู่ไร่
นั่นเป็นภาพที่ดีมาก
สวัสดี แกะน้อย
ผมเริ่มชอบที่มีพวกมันใกล้ๆ
พวกแกทุกตัวกำลังกินสำหรับสองตัวใช่ไหม หรือสามตัว หวังว่านะ
พวกมันเรียนรู้ที่จะเชื่อใจผม
และยังมีเรื่องประหลาดใจอีกเรื่องหนึ่ง
อันที่จริงผมนึกว่าผมจะกินพวกมันไม่ลง
แต่ปรากฏว่าผมกินลง
พวกมันอร่อยเลย
ในตอนหน้า
ร้านเกษตร
ทำไมผมถึงไม่ทำนะ
มันเหมือนห้างฟอร์ตนัมแอนด์เมสันในหัวผม
คืออะไร
เอาละ เริ่มกันเลย
คำบรรยายโดย สุดาภรณ์ ปลื้มปิติวิริยะเวช
ผู้ตรวจสอบงานแปล ลลวรรณ